Diari Oficial de la Generalitat Valenciana


Sumari del DOGV 3991, del 03-05-2001 (2001/4076)

Informació pública de l'alternativa tècnica per al desenvolupament del programa d'actuació integrada dels sectors S-1 i S-2-3 del pla general de Gilet.
-------------------------------------------------------------------------------------------------------------------------------------------------------

### Dades del document

Número de DOGV
:   3991

Data del DOGV
:   03-05-2001

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2001/4076


Organisme emissor
:   Ajuntament de Gilet

Tipus de document
:   Anunci

Informació pública de l'alternativa tècnica per al desenvolupament del programa d'actuació integrada dels sectors S-1 i S-2-3 del pla general de Gilet. [2001/F4076]
  
El Ple de l'Ajuntament de Gilet, en la sessió ordinària del dia 16 de febrer de 2001, va adoptar l'acord següent:
  
«Vist l'escrit (número de registre d'entrada 864/2000) presentat per la senyora Sofía Corbacho Berbegal, en nom i representació de la mercantil Promociones Inmobiliarias Russafa, SL, pel qual es formula una alternativa tècnica per al desenvolupament del programa d'actuació integrada dels sectors S-1 i S-2-3 del pla general de Gilet.
  
Vist que l'alternativa esmentada tècnica està integrada per la següent documentació:
  
a) Resguard acreditatiu d'haver sol·licitat la cèdula d'urbanització.
  
b) Pla parcial del sector S-1 (industrial).
  
c) Pla parcial del sector S-2-3 (residencial).
  
d) Avantprojecte d'urbanització del sector S-1.
  
e) Avantprojecte d'urbanització del sector S-2-3.
  
I vistos els articles 32, 45, 46 i 52 de la Llei 6/1994, de 15 de novembre, Reguladora de l'Activitat Urbanística, el Ple de l'Ajuntament de Gilet adopta l'acord següent:
  
Primer
  
Sotmetre a informació pública, durant un termini de 20 dies, l'alternativa tècnica presentada per la mercantil Promociones Inmobiliarias Russafa, SL, per al desenvolupament del programa d'actuació integrada dels sectors S-1 i S-2-3 del pla general de Gilet, mitjançant un edicte publicat en un diari d'informació general editat a la Comunitat Valenciana i en el Diari Oficial de la Generalitat Valenciana. Abans de la publicació d'aquest edicte s'haurà de remetre avís amb el contingut al domicili fiscal de qui conste en el cadastre com a titular de drets afectats per l'actuació proposada.
  
Segon
  
L'esmentat termini d'informació pública té caràcter de simultani concurs públic per a la selecció de l'urbanitzador, i s'hi podran formular al·legacions, proposicions juridicoeconòmiques en competència i alternatives tècniques.
  
Tercer
  
Les proposicions juridicoeconòmiques es podran presentar durant els cinc dies següents al venciment del termini d'informació pública, derivat de la publicació de l'edicte en el Diari Oficial de la Generalitat Valenciana.
  
Quart
  
Si durant els 10 primers dies d'informació pública alguna persona es comprometera a presentar una alternativa tècnica substancialment distinta a la inicial i prestara caució d'això, els anteriors terminis es prorrogaran per 20 dies addicionals, i s'anunciarà la citada pròrroga al tauler d'anuncis de l'ajuntament i es comunicarà a qui per desconéixer-la presente pliques prematurament.
  
Cinqué
  
L'acte d'obertura de pliques es realitzarà en la següent data hàbil a la conclusió del termini per a presentar-les.
  
Sisé
  
L'expedient administratiu es podrà consultar a l'Oficina Tècnica de l'Ajuntament de Gilet, situat a la plaça de l'Església, 6.»
  
Així mateix, i de conformitat amb l'article 59.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, aquest edicte es publica per als titulars cadastrals que s'indiquen tot seguit, que resulten desconeguts, dels quals s'ignora el lloc de les notificacions, o intentada aquesta no s'haguera pogut realitzar, tot això als efectes de complir l'avís exigit per l'article 46.3 de la Llei Reguladora de l'Activitat Urbanística.